b'\n_START_ARTICLE_\nFrontman\n_START_PARAGRAPH_\nFrontman (tudi front man) je izraz za predstavnika glasbene skupine, ki izvaja (poje) ve\xc4\x8dino skladb in tudi druga\xc4\x8de\xc2\xa0\xc2\xbbpooseblja\xc2\xab\xc2\xa0skupino. Izraz je nastal po tipi\xc4\x8dni postavitvi glasbene skupine, kjer pevec po navadi stoji povsem v ospredju, na sredini odra (angle\xc5\xa1ko front pomeni ospredje). Navadno frontmani podajajo ve\xc4\x8dino uradnih izjav skupine in jo tudi druga\xc4\x8de promovirajo. Neredko se zgodi, da frontmani uspe\xc5\xa1nih glasbenih skupin po razpadu le-teh nadaljujejo samostojno glasbeno kariero. Tipi\xc4\x8dni primer frontmana je Bono Vox, frontman skupine U2.'